**MTÜ Käsmu Külaseltsi juhatuse koosoleku protokoll nr 56**

Käsmu rahvamajas, 10.04.2022

**Koosoleku algus:** 11.00

**Koosoleku lõpp:** 12.55

**Osavõtjad:** Eduard Vainu, Virge Ong, Mari-Liis Vohli, Taavi Sinimäe

**Päevakord:**

1. Parklad
2. Küla ja külaseltsi üldkoosolekute toimumise ajad, päevakord, ettepanekud kandideerimiseks
3. Talgute, kevadpeo toimumise ajad
4. Õhksoojuspumbad rahvamajas
5. Küla arengukava
6. Jaanitule plats
7. Viru Folgi klapptoolide hoiustamine rahvamaja kuuris
8. Talvine lumekoristus
9. Muud teemad

**Arutati ja otsustati:**

**1. Parklad**

Põllu tänava ja Laane tee parklate korrastamisega seotud projekteerimiskulude hüvitamist küsida Haljala vallalt. (Eduard)

Lisada **Põllu tänava parkla** projektis ettenähtud ühele sissesõidule parkala teise serva

lisasissesõit, et vältida suuremate ürituste ajal ummikuid.

**Laane tee parklale** lisada võimalusel mõned parkimiskohad endise prügimäe eemaldamisega.

Kogudusele sõnum, et kiriku külalised pargivad kiriku maa-alal.

Läbikäigu võimaldamise eest Põllu tänavalt Laane teele pakkuda Lii Sillale 2 parkimiskohta.

Bussiparkla parkimise korraldamine ja kontrollimine. Busside liikluseeskirjade rikkumisel teavitada koheselt Politsei-ja Piirivalveameti korrapidajat.

Giidide ühendustele saata kiri liikluskorralduse muudatustest Käsmu külas.(Mari-Liis)

**2. Üldkoosolekud**

Kinnitada mõlema koosololeku toimumise ajaks 15.05. Kõigepealt toimub külaseltsi üldkoosolek kus päevakorras majandusaasta aruande kinnitamine, uue juhatuse valimine. Seejärel küla üldkoosolek kus päevakorras parklatega seonduv, arengukava arutelu ja kinnitamine, külavanema ja kandikogu valimine, muud jooksvad küsimused.

Teha ettepanekud külaseltsi ja kandikogusse kandideerimiseks Priit Maanurmele, Reet Häälele, Andre Seppale, Kalev Kasele.

**3.Talgute toimumise** ajaks kinnitati 01.05 algusega kl 11.00 Kogunemine bussijaamas.

Korrastatavad objektid:

Rahvamaja, mänguväljak, bussijaam, muulitrepi paigaldamine, pinkide puhastus ja laialivedu. Muuliümbruse rannaala korrastamiseks on plaan tellida pinnaseriisujaga traktor vallalt enne hooaja algust.

**Kevadpidu** toimub 28.05 teemaks seekord süldipidu koos süldi ja laululehtedega.

**4. Õhksoojuspumbad** rahvamajas ei küta saali piisavalt soojaks, et talvel üritusi korraldada.

Olemasolevaid parandati sel kevadel ning remondifirma soovitas paigaldada 3 lisapumpa, mille maksumus oleks ca 7000 eurot. Tuleb teha põhimõtteline otsus kas teha selline kulutus, et talvel üritusi korraldada, või ei ole see mõstlik. Küsida pumpade soetamiseks toetust vallalt.

**5. Küla arengukava** täiendamise või pikendamise otsustame üldkoosolekutel.

**6. Jaanituli** on plaanis korraldada 23.06 nii nagu Käsmu külas on traditsiooniks saanud, juhul

kui leiame selleks ajaks ansambli.( Mari-Liis) Jaanituld sadamas enam teha ei saa, sest sadam läheb remonti.Uue koha osas on hetkel kaks varianti: küla lõpus endine kiigeplats ja muuli ümbrus. Mõlemil puudub elektriga varustamise võimalus ansambli jaoks. Seda teemat arutame edaspidi.

**7. Viru Folk** soovib ladustada oma toole kuni suveperioodi lõpuni rahvamaja kuuris.

Tingimuseks seab juhatus, et klapptoolid tuleb Viru Folgil kuurist ära viia selleks ajaks kui sügisel tuleb sama ruumi hoiule viia küla pingid.

**8.Talvise lumekoristuse** kvaliteet ei olnud külaelanike arvates rahuldav. Ettepanek on paluda

 Vahur Randojal seda teenust edaspidi osutada või uus kolleeg välja koolitada.

**9. Muud teemad.** Käsmu sadamasse tuleb saun vaatega merele, mida on võimalik rentida. Valla poolt tehti Virgele ettepanek osaleda vallale esitatavate projektide hindamiskomisjonis.

 **Koosolekut juhatas:** Eduard Vainu

 **Protokolli koostas:** Mari-Liis Vohli

.